Digue'm quines entitats apareixen en el text següent:
(Aplaudiments.) Nosaltres som els de la confrontació amb l’Estat, els de preservar el mandat de l’1 d’octubre i els que sempre –sempre– hem posat la unitat per davant. La via àmplia no és unitat d’independentistes, és autonomisme i és el preludi d’un nou tripartit. (Aplaudiments.) Gestionar el mentrestant no és fàcil per a ningú –segur que a la CUP els genera moltes contradiccions; òbviament, també a nosaltres–, però per a qui defensa les millores socials amb la intensitat de la CUP és incomprensible que renunciïn a un pressupost amb 5.600 milions d’euros més. Perquè –no ens enganyem– si a vostès no els agrada el model de país dels seixanta-cinc diputats de govern, que sovint compta amb el suport de vora un centenar de diputades de la cambra, tampoc poden imposar el seu model amb nou diputades, encara que sovint sumin els nou dels comuns. Jo soc nou en política –ja els hi he dit–, però em sembla que nou diputades pesen molt menys que seixanta-cinc, i disset molt menys que un centenar. Aquests no havien de ser els pressupostos del mentrestant, havien de ser els primers pressupostos de la legislatura de la culminació per a la preparació de l’embat definitiu, i per això ens calen els setanta-quatre diputats, per fer-ho junts, i això és el que la gent ens demana. Entenem els seus dubtes, diputades de la CUP. El nostre grup també en té, quan observem els progressos de la taula de diàleg, però som un partit responsable que compleix amb els acords, que, un cop acceptat un període màxim de dos anys per a la taula de diàleg, ara mateix hem de respectar-lo i seguir treballant pel present de la gent amb l’aprovació dels que considerem els millors pressupostos possibles. Companys d’Esquerra, sap greu, però sembla que el pacte els haurà durat poc, eh?, aquest pacte amb la CUP. Ens hauria anat molt bé que s’hagués complert el que ens van dir, que anava en paral·lel amb un acord d’investidura i de pressupostos. Aquests acords fets amb presses no sempre són la millor solució, i seguim pensant que un acord a tres bandes tenia més opcions d’èxit.
Estat : Entitat_Geopolítica, CUP : partit_polític, Esquerra : partit_polític